SETOMAA VALLAVALITSUS

Pr. Erika Joonas 18.05.2021

Hr. Raul Kudre

Beresje, Audjassaare ja Lüübnitsa külade piirkonna vastus Setomaa valla kirjale 22.04.2021 nr 7-5/882 „**Setomaa valla üldplaneeringu ja keskkonnamõju strateegilise hindamise aruande eelnõu kohta arvamuse küsimine.“**

Setomaa valla üldplaneeringu seletuskirja Peatükid 1 ja 2 ütlevad:

1. **Sissejuhatus**

Üldplaneering on kohaliku omavalitsuse ruumilise arengu kavandamise oluline dokument. Üldplaneeringuga määratakse tulevikku suunatud pikaajalised ruumilise arengu eesmärgid ja täpsemad tingimused kuidas arenguid ellu viiakse. Üldplaneeringus seatud kokkulepped ja reeglid on aluseks kohaliku omavalitsuse ruumiotsustele ning elanike ja ettevõtete tegevusele.

1. **Visioon ja arengu eesmärgid**

SETOMAA VALLA VISIOON

Setomaa vald on väärt elupaik ja tuntud turismi- ning kuurortpiirkond. Siin elab ja tegutseb ettevõtlik ja kokkuhoidev lasterikas kogukond. Setomaa inimesed annavad järgmistele põlvkondadele edasi elujõulise seto keele, kultuuri ning puhta looduse. Setomaa on tunnustatud mahepiirkond, kus väärtustatakse uuenduslikke ja säästvaid lahendusi. Setomaa on jätkusuutlik, jõukas ning võimekas vald, kus elavad õnnelikud ja rahulolevad inimesed.

RUUMILISE ARENGU EESMÄRGID

Valla visioonist on tuletatud ruumilise arengu eesmärgid, millele üldplaneeringu koostamine tugines. Ruumilise arengu eesmärgid seovad valla strateegilised arengueesmärgid ruumikomponendiga ning annavad üldplaneeringu koostamise ja elluviimise aluspõhimõtted ehk raamistiku ruumiotsuste tegemiseks.

**Setomaa valla ÜP koostamise peamised eesmärgid on:**

• Püüelda ruumilise terviknägemuse suunas, mis hõlmab erinevaid tasandeid, valdkondi ning loob ühtse seostatud arengutee;

• Tagada avatud ja usaldusväärne planeerimisprotsess, kuid samas unistada suurelt. Otsuste tegemisel lähtutakse pikaaegsetest strateegilistest plaanidest, vaadatakse suurt pilti ning julgetakse olla uuenduslikud;

• Soodustada mitmekesise ja kvaliteetse elukeskkonna kujundamist, kuid säilitada ja kaitsta olemasoleva keskkonna väärtused;

• Võimaldada uuenduslikke ning jätkusuutlikke lahendusi, mis sobituvad traditsioonilise ehitatud keskkonnaga ja arvestavad sellega;

• Luua ruumilised eeldused mitmekesise ettevõtluskeskkonna tekkeks;

• Tagada oluliste teenuste, sh haridus, hoolekanne, riigi- ja omavalitsuse teenused, arstiabi jms kättesaadavus võimalikult kodulähedasena;

• Tihendada ja mitmekesistada valla keskuseid ning säilitada traditsiooniline hajaasustus maalises piirkonnas;

• Eelistada kasutusest välja langenud alade ja hoonete taasaktiveerimist uute alade hõivamisele;

• Tagada puhas ja kõigile kasutatav looduskeskkond nii valla elanikele kui selle külalistele.

**Setomaa valla arengukava 2018-2027**

Setomaa valla üldplaneering 8 / 78 Ruumilise arengu eesmärkide ja visiooni elluviimiseks on üldplaneeringus:

 • Määratud planeeringuala kasutamis- ja ehitustingimused, sh projekteerimistingimuste andmise aluseks olevad tingimused.

• Määratud maakasutuse juhtotstarbed.

• Antud suunised infrastruktuuri valdkonnale.

• Lahendatud teised üldplaneeringu ülesanded, et luua ruumilised eeldused valla strateegiliseks arenguks.

16.05.2021 toimus Lüübnitsas eelpool toodud piirkonna külade koosolek, kus arutleti Setomaa valla üldplaneeringu seisukohtade üle. Koosolekul osales 32 piirkonna elanikku ja arutati ettepanekuid ja vastuväited Setomaa valla üldplaneeringu koostöötabelis esitatud seisukohtadele:

***2. Kaart Tehniline taristu joonis 3***

c.2. Setomaa valla arengukavas on 6.1.4 4. Leida Lüübnitsa Külakeskusele täiendavaid funktsioone. Kahjuks just tsentraalvee puudus on suurimaks takistuseks külakeskuse teise korruse projekti arendamiseks.

c.3. Küla asub kõrgendikul ja on väikeste kinnistutega. Sellest tulenevalt on survelise ala tõttu ohus just Vana tänavas asuvad kaevud. Regulaarselt tehes veeanalüüse on mõnedes kaevudes vesi tarvitamiskõlbmatu. Kui hajaasustuse programmiga hakatakse taotlema toetust imbväljakute rajamiseks, siis sellega satuvad olemas olevad kaevud veel suuremasse ohtu. Imbväljakute tihedus läheb väga suureks.

***Valla seisukoht : C1-c3***. ***Täname tähelepanu juhtimast neile probleemidele, seni on majanduslikud kalkulatsioonid näidanud, et reoveekogumisala väljaehitamine sinna alale ei ole majanduslikult otstarbekas.***

**Ettepanek piirkonna poolt: *Palume lisada Lüübnitsa külla vähemalt ühisveevärgi taristu.***

Juhime tähelepanu, et Setomaa valla arengukavas ja investeeringute kavas on see teema käsitletud juba.

 • *Setomaa valla arengukava 2020-2029*

Peatükk 5.3.4 Tegevused

Punkt 6. Rajada keskkonnasõbralik ühise veevärgi ja kanalisatsiooni taristu Beresje, Lüübnitsa, Audjassaare ja Võõpsu külla.

• Setomaa valla investeeringutekava 2020-2024

Punkt 5.10 Puurkaevu rajamine Lüübnitsa külakeskuse juurde vastavalt võimalustele

• Ühisveevärk aitaks kaasa külakeskuse edasisele arengule.

***Hetke seis külas:***

* **Vett ei jagu:** Audjassaare tee 3; 6

 Vana tn. 6; 10; 14; 19

 Uus tn. 2; 6; 13

* **Vesi tarbimiskõlbmatu:** Audjasaare tee 2,5,7

 Vana tn. 11; 12; 13

* **Kaevud puuduvad:** Audjassaare tee 7

 Vana tn. 2; 2A;3; 4; 5; 6; 7; 9

 Uus tn.3

Majade kohta kus hetkel ei elata info puudub. Kindlasti aitab piirkonna arengule ja majade müügile kaasa ühisveevärgiga liitumise võimalus.

# Viitame ka:Kohaliku omavalitsuse korralduse seadus

### ****§ 6.****  Omavalitsusüksuse ülesanded ja pädevus

  (1) Omavalitsusüksuse ülesandeks on korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, ruumilist planeerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita.
[[RT I 2009, 28, 170](https://www.riigiteataja.ee/akt/13186028) - jõust. 01.07.2009]

Oleme nõus, et reoveekogumiseala üle saame arutada Setomaa valla ÜVK koostamisel.

***4. Kaart Maakasutus joonis 1***

4 d) Palume lisada ja planeerida Võõpsu-Beresje-Lüübnitsa-Audjassaare perspektiivne jalg- ja jalgrattatee. Antud tee on märgitud juba turismiteeks ja üldplaneeringus planeeritakse ka huvitavat ja mitmekesist matka- ja terviserada antud piirkonda. Saaks luua hea ja huvitava jalg- ja jalgrattatee võrgustiku alates Põlvamaa Räpina valla Köstrimäest kuni Värska sanatooriumini. Samuti saaks siis jalgratastega minna üle soo Laossina külani ja sealt uuesti maanteele.

***Valla seisukoht: 4d. Hetkel ei näe me vajadust jalg- ja jalgrattatee kavandamiseks sellel marsruudil, kuna kasutajate hulk ning loodav väärtus ei ole piisav võrreldes tee rajamise ja hoolduskuludega. Säilitame piirkonnas matkarajad, mida saab vajadusel alternatiivina kasutada.***

**Ettepanek piirkonna poolt: Palume lisada Setomaa valla üldplaneeringusse Võõpsu-Beresje-Lüübnitsa-Audjassaare kergliiklustee.**

• Kuna antud teed on märgitud turismiteeks, siis kergliiklustee loomine on hädavajalik. Tee on väga kurviline ja „pime“. Looduskaitse alast lähtuvalt on kurvide alal puude raiumine/piiramine keelatud. Iga aastaga läheb tee järjest ohtlikumaks.

• Võõpsusse on tulnud uusi noori elanikke ja aktiviseerunud on kepikõnni tegijate ja rattaga sõitjate hulk. Vesteldes tee kasutajatega on lihtsaltkergliiklustee Räpinasse (sirge tee/suund) üksluine ja inimesed ära tüüdanud.

• Külaselts on alustanud läbirääkimisi ja plaanimas rattaringluse projekti Setomaa vallas. Plaan on teha mehitamata rattarent või rattaringlus. Selle projekti teostumisel oleks kergliiklustee hädavajalik.

• Vald on üldplaneeringusse kavandanudLüübnitsa hoiualale fantastilise/väga huvitavajavaheldusrikka matkaradade võrgustiku. Koos kergliiklusteedega tekiks üks tervik.

***6. Muud tähelepanekud***

b) Audjassaare külas on veevõtukoht, lautrikoht ja avalik juurdepääs märgitud üle Kirsipuu ja Pirnipuu kinnistute. Kas see on kooskõlastatud või mõeldud üle riigimaa? Kui üle riigimaa kas on mõeldud tee ehituse peale?

***Valla seisukoht: 6b. Eemaldame objekti, sest avalik juurdepääs puudub.***

Tehnilise taristu kaardil on lautrikoht alles. Kas on saavutatud maaomanikega kokkulepe või rajatakse riigimaale samasse piirkonda uus lautrikoht?

Piirkonna elanikud paluvad arvestada esitatud seisukohtadega. Samuti soovime osaleda avalikul arutelul.

Piirkonna elanike nimel Lüübnitsa külavanem Urmas Sarja